wickkiey/tamil-wikipedia-chunked huggingface dataset:
# திருவண்ணாமலை மாவட்டம்

## தொழில்

### நாமக்கட்டி தொழில்

இம்மாவட்டத்தின் அடுத்த முக்கிய தொழிலாக நாமக்கட்டி செய்யும் தொழில் ஆகும். ஜடேரி நாமக்கட்டி என்று அழைக்கப்படும் நாமக்கட்டி செய்யாறு அடுத்த ஜடேரி எனும் கிராமத்தில் செய்யப்படுகிறது. இங்கு ஐந்து தலைமுறைகளுக்கும் மேலாக இந்த கிராம் மக்கள் பரம்பரைத் தொழிலாக நாமக்கட்டிகளைச் செய்துவருகிறார்கள். அதுமட்டுமின்றி, ஜடேரி நாமக்கட்டிக்கு புவிசார் குறியீடு கொடுத்தும் அரசு அங்கிகரித்துள்ளது.
# திருவண்ணாமலை மாவட்டம்

## சுற்றுலாத் தலங்கள்

ஜவ்வாது மலையின் காட்சி]]  
- மாவட்டத்தின் தலைநகரான திருவண்ணாமலை நகரம், இந்தியாவின் முக்கிய சுற்றுலாத் தலங்களுள் ஒன்று. இந்நகரில் உள்ள அருள் மிகு அண்ணாமலையார் கோவிலும், இரமண மகரிஷி ஆசிரமமும் உலகப் புகழ் பெற்றவை. திரு அண்ணாமலை பஞ்சபூத தலங்களுள் ஒன்று. இங்கு இறைவர் நெருப்பின் வடிவில் வணங்கப் பெறுகிறார். பௌர்ணமி கிரிவலம் தமிழ்நாட்டில் புகழ் பெற்று வருகிறது
- சவ்வாது மலை தொடர் மற்றும் அதைச் சுற்றி உள்ள நிர்வீழ்ச்சிகள் மற்றும் வனம் சுற்றுலா மற்றும் கோடைஸ்தலமாக உள்ளது.
- தென்பெண்ணை ஆற்றின் குறுக்கே அமைந்துள்ள சாத்தனூர் அணை மற்றும் சவ்வாது மலை மலை அடிவாரத்தில் கமண்டல நாகநதியின் குறுக்கே கட்டப்பட்டுள்ள செண்பகத்தோப்பு அணை ஆகியவை புகழ் பெற்ற சுற்றுலாத் தலமாகும்.
- செய்யார் நகரில் அமைந்துள்ள பாடல் பெற்ற தலமான வேதபுரிஸ்வரர் ஆலயம்
- வந்தவாசிக்கு அருகில் தென்னாங்குரிலுள்ள ஸ்ரீ பாண்டுரங்கன் ஆலயம்
- தூசிக்கு அருகில் குரங்கணில்முட்டம் என்னும் கிராமத்தில் அமைந்துள்ள ஸ்ரீவாலீஸ்வரர் திருக்கோவில், திருவண்ணாமலை மாவட்டத்தின் மிகப்பெரிய ஏரி (தூசி மாமண்டூர் ஏரி),
- ஆரணி நகரில் அமைந்துள்ள ஆரணி கோட்டை, தேவிகாபுரம் அருள்மிகு பெரியநாயகி அம்மன் ஆலயம் மற்றும் அருள்மிகு கனககிரிஸ்வர் மலைக்கோயில், ஏரிக்குப்பம் சனீஸ்வரன் கோயில், முனுகப்பட்டு பச்சையம்மன் கோவில், ஆரணி நகரிலுள்ள புத்திர காமேட்டீஷ்வரர் கோவில், ஆரணிக்கு அருகில் விஜய நகரில் உள்ள கோட்டை, ஊமைக்கு வாய் கொடுத்த உத்தமராயர் கோவில், எந்திர சனீஸ்வர பகவான் கோவில், நடுக்காட்டில் அமைந்துள்ள ஜாகிர்தார் தன் காதலிக்காக கட்டிய ஆரணி அரண்மனை மற்றும் சத்தியவிஜயநகரம் பகுதியில் அமைந்துள்ள ஆரணி அரண்மனை மாளிகை ஆகியவை முக்கிய சுற்றுலாத் தலங்களாகும்.
# திருவண்ணாமலை மாவட்டம்

## கல்வி

இந்த மாவட்டத்தில் மொத்தம் 1798 ஆரம்ப பள்ளிகளும், 219 உயர்நிலைப் பள்ளிகளும், 160 மேல்நிலைப் பள்ளிகளும் உள்ளன. இவை தவிர ஜவ்வாதுமலையில வனத்துறை பள்ளி, உண்டு உறைவிடப்பள்ளி, ஆகியனவும் நகரங்களில் மத்திய அரசின் கண்காணிப்பில் வரும் CBSE பள்ளிகளும் மாணவர்களுக்கு கல்வி அளித்து அறிவு புகட்டி வருகின்றன. நிர்வாக வசதிக்காக திருவண்ணாமலை, செய்யார், ஆரணி, செங்கம், போளூர் என 5 கல்வி மாவட்டங்கள் உள்ளது.>
# திருவண்ணாமலை மாவட்டம்

## கல்வி

### கல்லூரிகள்

திருவண்ணாமலை மாவட்டத்தில் திருவண்ணாமலையில் 1 மருத்துவக் கல்லூரியும் மற்றும் 1 அரசு கலைக்கல்லூரியும், ஆரணியில் 1 அரசு பொறியியல் கல்லூரியும், செய்யார் மற்றும் வந்தவாசியில் 1 கலைக்கல்லூரியும் அமைந்துள்ளது
# திருவண்ணாமலை மாவட்டம்

## மாவட்ட பிரிப்பு கோரிக்கை

திருவண்ணாமலை மாவட்டத்தை பிரித்து ஆரணி தலைமையில் புதிய மாவட்டம் அமைக்க வேண்டும் என அப்பகுதி மக்கள் 40 ஆண்டு காலமாக கோரிக்கை விடுத்து வருகின்றனர். அதுமட்டுமின்றி, திருவண்ணாமலை மாவட்டத்தில் மிகப்பெரிய வருவாய் தரும் கோட்டமாகவும், தற்போதைய மாவட்டத்தில் 1லட்சத்திற்கும் அதிகமான மக்கள் தொகை கொண்ட இரண்டாவது பெரிய நகரமாகவும், பட்டு மற்றும் அரிசிக்கு பெயர் பெற்றுள்ள நகரமாக உள்ளதால் ஆரணியை தலைமையிடமாக கொண்டு புதிய மாவட்டம் அமைக்க வேண்டும் என அப்பகுதி மக்கள் கோரிக்கை வைத்து வருகின்றனர்.  
அதுமட்டுமின்றி, திருவண்ணாமலை மாவட்டத்தை இரண்டாகப் பிரித்து ஆரணி, போளூர், வந்தவாசி, சேத்துப்பட்டு, செய்யார், வெம்பாக்கம், சமுனாமரத்தூர் ஆகிய தாலுகாக்களை உள்ளடக்கி ஆரணி தலைமையில் விரைவில் புதிய மாவட்டம் உருவாக்கப்படும் என கடந்த ஆண்டு 30.8.2019 ஆம் தேதி நடைபெற்ற கூட்டத்தில் இந்து சமய அறநிலையத் துறை அமைச்சர் சேவூர் ராமச்சந்திரன் தெரிவித்தார்.  
ஆரணி மக்களின் கோரிக்கையை ஏற்று கடந்த 22.03.2021 ஆம் தேதி ஆரணியில் நடந்த தேர்தல் பரப்புரையில் திரு.எடப்பாடி க. பழனிசாமி அவர்கள் மீண்டும் அதிமுக ஆட்சி அமைந்ததும் ஆரணி தலைமையில் புதிய மாவட்டம் உருவாக்கப்படும் என வாக்குறுதி அளித்தார்..
# திருவண்ணாமலை மாவட்டம்

## மாவட்ட பிரிப்பு கோரிக்கை

### புதிய வருவாய் வட்டம் கோரிக்கை

வந்தவாசி வட்டத்தில் இருந்து பெரணமல்லூர் தலைமையிடமாகக் கொண்டு புதிய வருவாய் வட்டமும், ஆரணி மற்றும் போளூர் வட்டத்தில் இருந்து கண்ணமங்கலம் தலைமையிடமாகக் கொண்டு புதிய வருவாய் வட்டமும், திருவண்ணாமலை, கீழ்பெண்ணாத்தூர் மற்றும் கலசப்பாக்கம் ஆகிய வட்டங்களில் இருந்து துரிஞ்சாபுரம் தலைமையிடமாகக் கொண்டு புதிய வருவாய் வட்டமும், செங்கம் மற்றும் கலசப்பாக்கம் ஆகிய வட்டங்களில் இருந்து புதுப்பாளையம் தலைமையிடமாகக் கொண்டு புதிய வட்டங்கள் உருவாக்க வேண்டும் என அப்பகுதி மக்களிடையே நீண்ட நாள் கோரிக்கை உள்ளது.
# திருவண்ணாமலை மாவட்டம்

## சுகாதாரம்

திருவண்ணாமலை மாவட்டத்தில் அனைத்து பகுதியிலும் வாழும் மக்களுக்கு சுகாதாரம் பேண 417 சுகாதார துணை மையங்களும் 99 ஆரம்ப சுகாதார நிலையங்களும், 20 அரசு மருத்துவமனைகளும் மாவட்டத்தில் ஒரு மருத்துவக்கல்லூரி மற்றும் மருத்துவமனையும் அமைந்து நலப்பணிகள் மேற்கொள்ளப்படுகின்றன. கால்நடை பராமரிப்பிற்கென 5 மருத்துமனைகளும் 113 மருந்தகங்களும் உள்ளன.
# திருவண்ணாமலை மாவட்டம்

## சுகாதாரம்

### அரசு மருத்துவமனைகள்

திருவண்ணாமலை மாவட்டத்தில் சுகாதாரப் பணிகளுக்காக திருவண்ணாமலை, செய்யார் என 2 சுகாதார மாவட்டங்கள் உள்ளன. மாவட்ட தலைமையிடமான திருவண்ணாமலையில் மருத்துவக் கல்லூரி மருத்துவமனை மற்றும் செய்யாரில் மாவட்ட தலைமை மருத்துவமனையும் அமைந்துள்ளது. அதுமட்டுமின்றி ஆரணி, வந்தவாசி, போளூர், செங்கம், தானிப்பாடி, கலசப்பாக்கம், சேத்துப்பட்டு, வெம்பாக்கம், தண்டராம்பட்டு ஆகிய 10 அரசு மருத்துவமனைகள், 99 ஆரம்பச் சுகாதார நிலையங்கள் மற்றும் 417 துணைச் சுகாதார மையங்கள் மற்றும் ஒரு மாவட்டக் காச நோய் மையம் போன்றவை அமைக்கப்பட்டுள்ளன.
# திருவண்ணாமலை மாவட்டம்

## கோயில் சொத்துகள்

திருவண்ணாமலை மாவட்டத்தில் இந்து சமய அறநிலையத்துறைக்கு கீழ் வரும் கோயில் சொத்தின் பரப்பளவு 1967.05 ஹெக்டேர் ஆகும்.
# திருவாரூர் மாவட்டம்

**ராஜகோபாலசுவாமி திருக்கோயில், மன்னார்குடி**  
| - | திருவாரூர் மாவட்டம்:அமைந்துள்ள இடம் |  |  |
| --- | --- | --- | --- |
| **நாடு** |  |  |  |
| **மாநிலம்** | தமிழ்நாடு |  |  |
| **தலைநகரம்** | திருவாரூர் |  |  |
| **பகுதி** | மத்திய மாவட்டம் |  |  |
| **ஆட்சியர்** | வ. மோகனச்சந்திரன்
, இ.ஆ.ப. |  |  |
| '''காவல்துறைக்
கண்காணிப்பாளர்''' | திரு வி. ஆர்.
சீனிவாசன், இ.கா.ப |  |  |
| **நகராட்சிகள்** | 4 |  |  |
| **வருவாய் கோட்டங்கள்** | 2 |  |  |
| **வட்டங்கள்** | 9 |  |  |
| **பேரூராட்சிகள்** | 7 |  |  |
| **ஊராட்சி ஒன்றியங்கள்** | 10 |  |  |
| **ஊராட்சிகள்** | 430 |  |  |
| **வருவாய் கிராமங்கள்** | 573 |  |  |
| **சட்டமன்றத் தொகுதிகள்** | 4 |  |  |
| **மக்களவைத் தொகுதிகள்** | 1 (பகுதி) |  |  |
| **பரப்பளவு** | 2374 ச.கி.மீ. |  |  |
| **மக்கள் தொகை** | 12,64,277 (2011) |  |  |
| '''அலுவல்
மொழி(கள்)''' | தமிழ் |  |  |
| **நேர வலயம்** | இசீநே
(ஒசநே+5:30) |  |  |
| **அஞ்சல் குறியீடு** | 610 xxx |  |  |
| **தொலைபேசிக் குறியீடு** | 04366, 04367 |  |  |
| **வாகனப் பதிவு** | TN-50, TN-68 |  |  |
| **பாலின விகிதம்** | 1017 ♂/♀ |  |  |
| **கல்வியறிவு** | 82.86% |  |  |
| - | **இணையதளம்** | tiruvarur | } |
**திருவாரூர் மாவட்டம்** (*Tiruvarur district*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் திருவாரூர் ஆகும். திருவாரூர் மாவட்டம், தஞ்சாவூர் மாவட்டத்திலிருந்து வலங்கைமான் வட்டத்தையும், நாகப்பட்டினம் மாவட்டத்திலிருந்து சில வட்டங்களையும் பிரித்து 1 சனவரி 1997இல் நிறுவப்பட்ட மாவட்டம் ஆகும்.
# திருவாரூர் மாவட்டம்

## வரலாறு

திருவாரூர் சோழ சாம்ராஜ்யத்தின் ஐந்து பராம்பரிய தலைநகரங்களில் ஒன்றாக இருந்துள்ளது. தென்னிந்தியாவின் நெற்களஞ்சியம் என அனைவராலும் அறியப்படுகிறது. இப்பெயர் ஒருங்கிணைந்த தஞ்சாவூர் மாவட்டத்தினைக் குறிப்பதாகும். காவிரி ஆற்றின் டெல்டா பகுதியில் அமைந்திருக்கும் இம்மாவட்டம், நெல் வயல் வெளிகளினாலும், உயர்ந்த தென்னை மரங்களினாலும், பசுமையான தாவரங்களினாலும் செழிப்புடன் திகழ்கிறது. காவிரி நதி மற்றும் அதன் கிளை நதிகள் இம்மாவட்ட நிலத்தினை வளப்படுத்துகின்றன.  
பொ.ஊ. 7, 8-ஆம் நூற்றாண்டுகளில் வாழ்ந்த சைவக்குரவர்களான திருஞானசம்பந்தர், திருநாவுக்கரசர், சுந்தரர் ஆகியோர் இயற்றிய தேவாரத்தில் சிறப்பித்துக் கூறப்பட்டுள்ள பாடல்பெற்ற தலமாக திருவாரூர் அமைந்துள்ளது. மார்கழி ஆதிரை விழா, பங்குனி உத்திரப்பெருநாள், வீதிவிடங்கனுக்கு நீதி செய்த முறை ஆகியவற்றை இப்பாடல்களின் மூலம் அறியலாம். இக்கோயில் 9-ஆம் நூற்றாண்டில் முதலாம் ஆதித்ய சோழனால் கற்கோயிலாக கட்டப்பெற்றதாகும். அதன்பின்னர், முதலாம் இராஜராஜசோழன் காலத்தில் புனரமைக்கப்பட்டது. பிற்காலச் சோழர்கள் மற்றும் பாண்டியர்களின் கல்வெட்டுகள் இக்கோயிலில் உள்ளன.  
முதலாம் குலோத்துங்க சோழர் காலத்தில் திருவாரூர் தலைநகரமாகவும், சைவ வளர்ச்சி மையமாகவும் திகழ்ந்ததாக இக்கோயில் கல்வெட்டுகளின் மூலம் அறியலாம். 13ஆம் நூற்றாண்டில், இரண்டாம் இராஜேந்திரசோழர் காலத்தில், சோழர்களின் வீழ்ச்சிக்குப் பின்னர் பாண்டியர்கள் மற்றும் ஹோய்சாலர்கள் ஆதிக்கத்தில் இம்மாவட்டம் இருந்துள்ளது. நாயக்கர்கள், விஜயநகர அரசுகள், மராத்தியர்கள் காலத்திலும் தொடர்ந்த அரசின் ஆதரவு காரணமாக இம்மாவட்டம் கலாச்சார மையமாக திகழ்ந்துள்ளது. மராத்தியரின் ஆட்சிக்காலத்தில் சிதம்பரம் நடராஜரின் தற்காலிக வீடாகவே திருவாரூர் இருந்துள்ளது. 1759இல் லில்லியின் கீழ் செயல்பட்ட பிரெஞ்சுபடைகள் திருவாரூர் தியாகராஜ சுவாமி கோயிலில் மறைக்கப்பட்ட பொக்கிஷங்களை தேடி சூறையாடினர். அப்போது கோயிலைச் சேர்ந்த 5 அந்தணர்கள், ஆங்கிலேயர்களுக்கு உளவு பார்க்கிறார்கள் என சந்தேகிகப்பட்டு கொல்லப்பட்டனர். மேலும், பல கல்வெட்டு ஆய்வுகள் நடத்துவதற்கு உகந்த தமிழக இடங்களில் ஒன்றாக திருவாரூர் உள்ளது.  
சுதந்திரத்திற்குப் பிறகு திருவாரூர் மாவட்டம் முந்தைய தஞ்சாவூர் மாவட்டத்தில் ஒரு பகுதியாக 1991 வரை இருந்தது . பின்னர் 1997க்குப் பின்னர் நாகப்பட்டினம் மாவட்டத்தின் ஒரு பகுதியாகவும் இருந்தது. வரலாற்று ரீதியாக திருவாரூர் சமயம், கலை மற்றும் அறிவியல் ஆகியவற்றில் சிறந்தவர்களின் மையமாகத் திகழ்ந்தது. திருவீழிமிழலை, திருப்பாம்புரம், திருமீயச்சூர், திருவாஞ்சியம், தில்லைவிளாகம், திருக்கண்ணமங்கை போன்ற வரலாற்றில் பிரபலமான கோவில்கள் இம்மாவட்டத்தில் அமைந்துள்ளன. முத்துப்பேட்டை அருகே ஜாம்புவானோடையில் பழமையும், புகழும் மிக்க தர்கா அமைந்துள்ளது. கர்நாடக சங்கீத மும்மூர்த்திகளான தியாகராஜர், முத்துசாமி தீட்சிதர், சியாமா சாஸ்திரி ஆகியோர் திருவாரூரில் பிறந்தவர்கள். இவர்கள் இம்மாவட்டத்திற்கு புகழையும், கண்ணியத்தையும் சேர்க்கிறார்கள்.
# திருவாரூர் மாவட்டம்

## மாவட்ட வருவாய் நிர்வாகம்

இம்மாவட்டம் 2 வருவாய் கோட்டங்களையும், 9 வருவாய் வட்டங்களையும், 28 உள்வட்டங்களையும், 573 வருவாய் கிராமங்களையும் கொண்டது.
# திருவாரூர் மாவட்டம்

## மாவட்ட வருவாய் நிர்வாகம்

### வருவாய்கோட்டங்கள்

- திருவாரூர்
- மன்னார்குடி
# திருவாரூர் மாவட்டம்

## மாவட்ட வருவாய் நிர்வாகம்

### வருவாய் வட்டங்கள்

- மன்னார்குடி வட்டம்
- திருவாரூர் வட்டம்
- வலங்கைமான் வட்டம்
- குடவாசல் வட்டம்
- நன்னிலம் வட்டம்
- நீடாமங்கலம் வட்டம்
- திருத்துறைப்பூண்டி வட்டம்
- முத்துப்பேட்டை வட்டம்
- கூத்தாநல்லூர் வட்டம்
# திருவாரூர் மாவட்டம்

## உள்ளாட்சி மற்றும் ஊராட்சி நிர்வாகம்

இம்மாவட்டம் 4 நகராட்சிகளையும், 7 பேரூராட்சிகளையும், 10 ஊராட்சி ஒன்றியங்களையும், 430 கிராம ஊராட்சிகளையும் கொண்டது.
# திருவாரூர் மாவட்டம்

## உள்ளாட்சி மற்றும் ஊராட்சி நிர்வாகம்

### நகராட்சிகள்

- திருவாரூர்
- திருத்துறைப்பூண்டி
- மன்னார்குடி
# திருவாரூர் மாவட்டம்

## உள்ளாட்சி மற்றும் ஊராட்சி நிர்வாகம்

### பேரூராட்சிகள்

- வலங்கைமான்
- குடவாசல்
- நன்னிலம்
- நீடாமங்கலம்
- கொரடாச்சேரி
- பேரளம்
- முத்துப்பேட்டை, திருவாரூர் மாவட்டம்
# திருவாரூர் மாவட்டம்

## உள்ளாட்சி மற்றும் ஊராட்சி நிர்வாகம்

### ஊராட்சி ஒன்றியங்கள்

- மன்னார்குடி ஊராட்சி ஒன்றியம்
- திருவாரூர் ஊராட்சி ஒன்றியம்
- திருத்துறைப்பூண்டி ஊராட்சி ஒன்றியம்
- வலங்கைமான் ஊராட்சி ஒன்றியம்
- குடவாசல் ஊராட்சி ஒன்றியம்
- நன்னிலம் ஊராட்சி ஒன்றியம்
- நீடாமங்கலம் ஊராட்சி ஒன்றியம்
- கொரடாச்சேரி ஊராட்சி ஒன்றியம்
- முத்துப்பேட்டை ஊராட்சி ஒன்றியம்
- கோட்டூர் ஊராட்சி ஒன்றியம்
# திருவாரூர் மாவட்டம்

## அரசியல்

இம்மாவட்டம் 4 சட்டமன்றத் தொகுதிகளைக் கொண்டுள்ளது. 3 சட்டமன்றத் தொகுதிகள் நாகப்பட்டினம் மக்களவைத் தொகுதியுடனும், *மன்னார்குடி சட்டமன்றத் தொகுதி* தஞ்சாவூர் மக்களவைத் தொகுதியுடனும் இணைக்கப்பட்டுள்ளது.
# திருவாரூர் மாவட்டம்

## அரசியல்

### சட்டமன்றத் தொகுதிகள்

| சீரமைப்பிற்கு முன்னுள்ள தொகுதிகள் | சீரமைப்பிற்கு பின்னுள்ள தொகுதிகள் |  |
| --- | --- | --- |
| * 175 - நன்னிலம் (தனி) | நன்னிலம் |  |
| * 176 - திருவாரூர்(தனி) | திருவாரூர் |  |
| * 177 - திருத்துறைப்பூண்டி(தனி) | திருத்துறைப்பூண்டி (தனி) |  |
| * 178 - மன்னார்குடி | மன்னார்குடி | } |
# திருவாரூர் மாவட்டம்

## புகழ் பெற்றவர்கள்

- மு. கருணாநிதி - தமிழ்நாடு முன்னாள் முதலமைச்சர்
- கே. பாலச்சந்தர் - திரைப்பட இயக்குநர்
- மனோரமா - திரைப்பட நடிகை
# திருவாரூர் மாவட்டம்

## வேளாண்மை

திருவாரூர் மாவட்டத்தில் வேளாண்மைத் தொழில் முதன்மைத் தொழிலாக உள்ளது. 80 விழுக்காட்டிற்கும் மேற்பட்டவர்கள் விவசாயத்தை நம்பி உள்ளனர். இம்மாவட்டத்தின் முதன்மைச் சாகுபடிப் பயிர் நெற்பயிராகும். தமிழ்நாட்டின் நெற்களஞ்சியத்தை நிரப்புவதில் இம்மாவட்டம் முக்கியப் பங்கு வகிக்கிறது. தலைக்காவிரி மற்றும் அதன் கிளைநதிகள் பாசனத்திற்கு அளிக்கும் வண்டல் மண் வளத்தால் வேளாண்மையில் முக்கிய இடத்தைப் பெறுகிறது. இம்மாவட்டத்தின் இயற்கை அழகிற்கு முத்துப்பேட்டையில் அமைந்துள்ள அலையாத்தி காடுகள் காரணமாகின்றன. 1937 பிப்ரவரி மாதத்தில் முத்துப்பேட்டை அலையாத்தி காடுகள் பாதுகாக்கப்பட்ட காடுகளாக சென்னை மாகாண அரசினால் அறிவிக்கப்பட்டது. தற்போது தமிழ்நாடு வனத்துறை இதனைப் பாதுகாத்து பராமரித்து வருகிறது. வருவாய்த்துறை அரசாணை (நிலை) எண்.681, நாள் 25.7.1996இன்படி 01.01.1997 முதல் தனி மாவட்டமாக அறிவிக்கப்பட்டு, பிரிப்பதற்கு முந்தைய நாகப்பட்டினம் மாவட்டத்திலிருந்து 9 ஒன்றியங்களும், தஞ்சாவூர் மாவட்டத்திலிருந்து 1 ஒன்றியம் சேர்த்து திருவாரூரைத் தலைமையிடமாகக் கொண்டு உருவாக்கப்பட்டது. மாவட்டத்தில் உள்ள மொத்த பரப்பளவான 328869 எக்டேரில் 322859 எக்டேரை சாகுபடி பரப்பாகக்கொண்டுள்ளது. விவசாய உற்பத்தியில் நிலைத்தன்மையை உறுதி செய்யவும். மக்கள் தொகை வளர்ச்சிக்கேற்ப உற்பத்தியை உயர்த்தவும் தேவையான, அரசின் கொள்கைகளும், நோக்கங்களும் வகுக்கப்படுகின்றன. இதன்மூலம் விவசாயம் சார்ந்த தொழிலகங்களின் மூலப்பொருள்கள் கிடைப்பது உறுதி செய்யப்படுவதுடன், ஊரக மக்களுக்கு வேலைவாய்ப்பு வசதிகள் கிடைக்கப்பெறுகிறது.
# சர் விவியன் ரிச்சட்ஸ் அரங்கம்

** சர் விவியன் ரிச்சட்ஸ் மைதானம்** நோர்த் சவுண்ட், அன்டிகுவா பர்புடாவில் அமைந்துள்ள பல்நோக்கு விளையாட்டு மைதானமாகும். மேற்கிந்தியத்தீவுகள் துடுப்பாட்ட அணியின் முன்னாள் பிரபல வீரர் சர் விவியன் ரிச்சட்சின் நிமித்தம் இம்மைதானம் பெயரிடப்பட்டுள்ளது. இது 2007 உலகக்கோப்பை துடுப்பாட்ட போட்டிகளுக்காக நிர்மானிக்கப்பட்டதாகும். உலகக்கிண்ணப் போட்டிகளின் போது இரண்டாம் சுற்றுப்போட்டிகளான "சுப்பர் 8" போட்டிகள் 6 இம்மைதானதில் நடைபெறும். 10,000 பார்வையாளருக்கு ஆசன வசதிகளைக் கொண்டுள்ள இம்மைதானத்தில் மேலும் 10,000 பார்வையாளர் நின்ற நிலையில் போட்டிகளைக் காண்பதற்கான வசதிகளும் காணப்படுகிறது. இதன் நிர்மானப்பணிகள் மக்கள் சீன குடியரசின் பொருளாதார உதவியுடன் செய்யப்பட்டன. இம்மைதானம் 60 மில்லியன் அமெரிக்க டாலர் செலவில் நிர்மானிக்கப்பட்டது. மைதானதில் இரண்டு நிரந்தர பார்வையாளர் அரங்குகளும் சில தற்காலிக அரங்குகளும் காணப்படுகின்றன. இங்கு வீரர்களுக்கு தரைகீழான போக்குவரத்துக்கான வசதிகள் காணப்படுகின்றன.
# வேலூர் மாவட்டம்

**வேலூர்க் கோட்டை**  
| - | வேலூர் மாவட்டம்:அமைந்துள்ள இடம் |  |
| --- | --- | --- |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | வேலூர் |  |
| **பகுதி** | வட மாவட்டம் |  |
| **ஆட்சியர்** | வே. இரா. சுப்புலெட்சுமி,
இ.ஆ.ப. |  |
| '''காவல்துறைக்
கண்காணிப்பாளர்''' | திரு.ராஜேஷ் கண்ணன்
இ.கா.ப. |  |
| **மாநகராட்சி** | 1 |  |
| **நகராட்சிகள்** | 2 |  |
| **வருவாய் கோட்டங்கள்** | 2 |  |
| **வட்டங்கள்** | 6 |  |
| **பேரூராட்சிகள்** |  |  |
| **ஊராட்சி ஒன்றியங்கள்** | 6 |  |
| **ஊராட்சிகள்** | 743 |  |
| **வருவாய் கிராமங்கள்** |  |  |
| **சட்டமன்றத் தொகுதிகள்** | 5 |  |
| **மக்களவைத் தொகுதிகள்** | 1 |  |
| **பரப்பளவு** | 2030.11 ச.கி.மீ. |  |
| **மக்கள் தொகை** | 1,614,242 (2011) |  |
| '''அலுவல்
மொழி(கள்)''' | தமிழ் |  |
| **நேர வலயம்** | இ.சீ.நே.
(ஒசநே+5:30) |  |
| **அஞ்சல் குறியீடு** | 632 xxx |  |
| '''தொலைபேசிக்
குறியீடு''' | 0416 |  |
| **வாகனப் பதிவு** | TN-23, TN-73, TN-83 |  |
| **பாலின விகிதம்** | ஆண்-50.06%/பெண்-49.94% ♂/♀ |  |
| **கல்வியறிவு** | 79.65% |  |
| '''சராசரி கோடை
வெப்பநிலை''' |  |  |
| '''சராசரி குளிர்கால
வெப்பநிலை''' |  |  |
| **இணையதளம்** | vellore | } |
**வேலூர் மாவட்டம்** (*Vellore district*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் வேலூர் ஆகும். 28 நவம்பர் 2019-இல் வேலூர் மாவட்டப் பகுதிகளைக் கொண்டு இராணிப்பேட்டை மாவட்டம் மற்றும் திருப்பத்தூர் மாவட்டம் நிறுவப்பட்டது.
# வேலூர் மாவட்டம்

## வரலாறு

மற்றும் இராணிப்பேட்டை என மூன்று மாவட்டங்களாகப் பிரிக்கப்பட்டுள்ளது]]  
19 ஆம் நூற்றாண்டில் பிரித்தானியரால் உருவாக்கப்பட்ட வட ஆற்காடு மாவட்டத்தின் ஒருபகுதியாகவே இது இருந்தது. 1989 இல் அந்த மாவட்டம் திருவண்ணாமலை சம்புவரையர் மாவட்டம் (இன்றைய திருவண்ணாமலை), வட ஆற்காடு அம்பேத்கர் மாவட்டம் ஆகிய பகுதிகளாகப் பிரிக்கப்பட்டது. வட ஆற்காடு அம்பேத்கர் மாவட்டம் 1996 இல் வேலூர் மாவட்டம் எனப் பெயரிடப்பட்டது. இம்மாவட்டத்தின் பகுதிகளைக் கொண்டு 15 ஆகஸ்டு 2019 அன்று இராணிப்பேட்டை மாவட்டம் மற்றும் திருப்பத்தூர் மாவட்டம் என இரண்டு புதிய மாவட்டங்கள் நிறுவப்படும் என 15 ஆகஸ்டு 2019 அன்று தமிழக முதல்வர் அறிவித்துள்ளார்.
# வேலூர் மாவட்டம்

## மாவட்ட நிர்வாகம்

வேலூர் மாவட்டம் வேலூர் மற்றும் குடியாத்தம் என இரண்டு வருவாய் கோட்டங்களும், 5 வருவாய் வட்டங்களும் கொண்டிருக்கும்.
# வேலூர் மாவட்டம்

## மாவட்ட நிர்வாகம்

### வருவாய் கோட்டங்கள்

1. வேலூர் வருவாய் கோட்டம்
1. குடியாத்தம் வருவாய் கோட்டம்
# வேலூர் மாவட்டம்

## மாவட்ட நிர்வாகம்

### வருவாய் வட்டங்கள்

1. வேலூர் வட்டம்
1. குடியாத்தம் வட்டம்
1. கே வி குப்பம் வட்டம்
1. காட்பாடி வட்டம்
1. பேரணாம்பட்டு வட்டம்
1. அணைக்கட்டு வட்டம்
# வேலூர் மாவட்டம்

## மாவட்ட நிர்வாகம்

### உள்ளாட்சி & ஊராட்சி நிர்வாகம்

#### மாநகராட்சி

1. வேலூர் மாநகராட்சி
# வேலூர் மாவட்டம்

## மாவட்ட நிர்வாகம்

### உள்ளாட்சி & ஊராட்சி நிர்வாகம்

#### நகராட்சிகள்

1. குடியாத்தம்
1. பேரணாம்பட்டு
# வேலூர் மாவட்டம்

## மாவட்ட நிர்வாகம்

### உள்ளாட்சி & ஊராட்சி நிர்வாகம்

#### பேரூராட்சிகள்

1. பெண்ணாத்தூர்
1. திருவலம்
1. பள்ளிகொண்டா
1. ஒடுகத்தூர்
# வேலூர் மாவட்டம்

## மாவட்ட நிர்வாகம்

### ஊராட்சி ஒன்றியங்கள்

1. வேலூர் ஊராட்சி ஒன்றியம்
1. காட்பாடி ஊராட்சி ஒன்றியம்
1. குடியாத்தம் ஊராட்சி ஒன்றியம்
1. பேரணாம்பட்டு ஊராட்சி ஒன்றியம்
1. கே வி குப்பம் ஊராட்சி ஒன்றியம்
1. அணைக்கட்டு ஊராட்சி ஒன்றியம்
# வேலூர் மாவட்டம்

## அரசியல்

வேலூர் மாவட்டத்திலிருந்து திருப்பத்தூர் மாவட்டம் மற்றும் இராணிப்பேட்டை மாவட்டம் பிரித்த பின்னர் தற்போது இம்மாவட்டத்தில் 5 சட்டமன்றத் தொகுதிகளும், 1 வேலூர் மக்களவைத் தொகுதியும் உள்ளது.  
| ** மக்களவை உறுப்பினர்கள்** |  |  |  |
| --- | --- | --- | --- |
| 8 | வேலூர் | திரு.கதிர் ஆனந்த் | (திமுக) |
| 40 | வேலூர்வடக்கு | திரு.துரைமுருகன் | (திமுக) |
| 43 | வேலூர்மத்தியம் | திரு.கார்த்திகேயன் | (திமுக) |
| 44 | வேலூர்தெற்கு | திரு.அ.பெ.நந்தகுமார் | (திமுக) |
| 45 | வேலூர்மேற்கு | திரு.பூவை.எம்.ஜெகனமூர்த்தி | (அதிமுக கூட்டணி) |
| 46 | குடியாத்தம் | திருமதி.வி.அமுலு | (திமுக) |
# வேலூர் மாவட்டம்

## மக்கள்தொகை பரம்பல்

6,075 சதுர கிலோ மீட்டர் பரப்பளவு கொண்ட இம்மாவட்டத்தின் 2011ம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை 3,936,331 ஆகும். அதில் ஆண்கள் 1,961,688 ஆகவும்; பெண்கள் 1,974,643 ஆகவும் உள்ளனர். கடந்த பத்தாண்டுகளில் மக்கள்தொகை வளர்ச்சி விகிதம் 13.20% ஆக உயர்ந்துள்ளது. பாலின விகிதம் ஆயிரம் ஆண்களுக்கு, 1007 பெண்கள் வீதம் உள்ளனர். குழந்தைகள் பாலின விகிதம் ஆயிரம் ஆண் குழந்தைகளுக்கு, 944 பெண் குழுந்தைகள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 648 நபர்கள் வீதம் வாழ்கின்றனர். மாவட்ட சராசரி எழுத்தறிவு 79.17% ஆகவுள்ளது. ஆறு வயதிற்குட்பட்ட குழந்தைகள் 432,550 ஆகவும் உள்ளனர்.  
இம்மாவட்ட மக்கள்தொகையில் இந்துக்கள் 3,397,857 (86.32 %), கிறித்தவர்கள் 111,390 (2.83 %), இசுலாமியர் 414,760 (10.54 %) ஆகவும் உள்ளனர்.
# வேலூர் மாவட்டம்

## தொழில்கள்

வேலூர் மாவட்டத்தில் முக்கிய தொழிலாக நடைபெறுவது விவசாயம் ஆகும்.
# வேலூர் மாவட்டம்

## சுற்றுலா

இம்மாவட்டம் இந்திய வரலாற்றிலும், தமிழக வரலாற்றிலும் இடம் பெற்றுள்ள இடங்களை உடையன என்பதால் சுற்றுலா முக்கியத்துவம் பெறுகிறது. வேலூர்க் கோட்டை, ஸ்ரீபுரம் பொற்கோயில், முத்துமண்டபம், ஏலகிரி மலை, அமிர்திகாடு, ஜவ்வாது மலை, வைணு பாப்பு வான் இயற்பியல் மையம் போன்றவைகள் உள்ளன. ஆசியாவிலேயே புகழ் பெற்ற சி.எம்.சி. மருத்துவமனையும், உலகச் சிறப்புமிக்க எஸ்.எல்.ஆர். மற்றும் டி.சி. தொழுநோய் ஆய்வு மையமும்,கரிகிரி, ஆசியாவிலேயே மிகப் பெரிய தொலை நோக்கிமையம், காவலூரிலும் உள்ளன.
# வேலூர் மாவட்டம்

## சுற்றுலா

### தேவார இடங்கள்

திருவல்லம் வில்வநாதேஸ்வரர் கோயில், திருமால்பூர் மணிகண்டீஸ்வரர் கோயில், தக்கோலம் ஜலநாதீஸ்வரர் கோயில் என மூன்று தேவாரம் பாடல் பெற்ற சிவாலயங்கள் இந்த வேலூர் மாவட்டத்தில் உள்ளன.
# வேலூர் மாவட்டம்

## சுற்றுலா

### முத்துமண்டபம்

இலங்கையை ஆண்ட கடைசி தமிழ் மன்னனின் கல்லறை, முத்து மண்டபத்தில் உள்ளது. கண்டியில் கமிம் மன்னர்கள் மதுரை நாயக்க வம்சம் சார்ந்த, விஜயராசசிங்கன் கி.பி 1739- 1747 ஆம் ஆண்டு வரையிலும், ராசாதி ராச சிங்கன் கி.பி. 1782 - 1798 ஆம் ஆண்டு வரையிலும், கர்த்தி ராஜசிங்கன் கி.பி. 1747-1782 ஆம் ஆண்டு வரையிலும், விக்ரம ராச சிங்கன் கி.பி.1798-1815 ஆண்டு வரையிலும் ஆட்சி நடத்தினர்.விக்ரம் ராச சிங்கன் இலங்கையில் சிறப்பாக ஆட்சி செய்த கடைசி தமிழ் மன்னன் என வரலாற்று ஆவணங்கள் கூறுகின்றன. ஆங்கில அரசு, இம் மன்னன் மீது, நான்கு முறை போர் தொடுத்தது. இப்போர்கள் கடுமையாக இருந்தன எனக் கூறப்படுகிறது. இறுதியில் அத்தமிழ் மன்னரும், அவரின் பட்டத்தரசிகளும் கப்பல் வழியே, தமிழகம் கொண்டு வரப் பெற்றனர். அதன் பின், 1818 ஆம் ஆண்டு, வேலுார்க் கோட்டையில் உள்ள தற்போதைய பதிவு அலுவலகம் அறையில் 16 ஆண்டுகள் சிறை வைக்கப்பட்டனர். விக்ரம ராச சிங்கன் 30-1-1832 ஆம் ஆண்டு மரணமடைந்தார். பின்னர், அவரது நினைவாக இங்கு கல்லறை அமைக்கப் பட்டது. இதுபோல, 1843ல் மரணமடைந்த மகன் ராங்கராசா கல்லறையும், அவரது மனைவி ராசலட்சுமிதேவி கல்லறையும், மன்னரின் கொள்ளுபேரன் நரசிம்மவராசா கல்லறையும் அருகில் அமைக்கப் பட்டன. நான்கு, ஐந்து,ஆறாவது கல்லறைகள் விக்ரமராச சிங்கரின் மற்ற மனைவிகனுடையவை எனக் கல்வெட்டுகள் கூறுகின்றன. ஏழாவது கல்லறை விக்ரம ராசசிங்கரின் பட்டத்தரசிசாவித்திரி தேவி உடையது ஆகும். இலங்கையை ஆண்ட கடைசி தமிழ் மன்னன் கல்லறை முத்து மண்டபமாக, உரூபாய் ஏழு இலட்சம் மதிப்பில் தமிழக அரசால் அமைக்கப்பட்டு பராமரிக்கப்பட்டு வருகின்றன. இந்த முத்து மண்டபம் பரப்பளவு 2.12 ஏக்கர் ஆகும். அதன் டவன் சர்வே எண் 1786 ஆகும். இத்தகவல்கள் அனைத்தும் தமிழக அரசின் ஆவணத்தின் வழி உருவாக்கப் பட்டன.
# வேலூர் மாவட்டம்

## வைணு பாப்பு வானாய்வகம்

**வைணு பாப்பு வானாய்வகம்** (Vainu Bappu Observatory) தமிழ்நாட்டின் காவலூரில் அமைந்துள்ளது. இது, இந்திய வானியற்பியல் நிலையத்தின் முதன்மை வானாய்வகம் ஆகும். இந்தியாவின் மிகப்பெரிய **வானியல் ஆய்வுத் தொலைநோக்கி** இங்கு இந்திய வான் இயற்பியல் ஆய்வகத்தால் (Indian Institute of Astrophysics) நிறுவப்பட்டுள்ளது. இது அப்போதைய பிரதமர் ராஜீவ் காந்தியால் திறந்துவைக்கபட்டது. இந்திய இயற்பியலாளர், இந்திய வானியல் முன்னோடியான வைணு பாப்பு அவர்களின் வானியல் பங்களிப்புக்காக இப்பெயர் சூட்டப்பட்டது. இங்குள்ள 2.34 மீட்டர் விட்டமுடைய தொலைநோக்கி ஆசியாவிலேயே மிகப்பெரியதாகும். இது 1986-ஆம் ஆண்டு செயல்பாட்டுக்கு விடப்பட்டது.
# வேலூர் மாவட்டம்

## இதையும் காண்க

- வேலூர் மாவட்டச் சுற்றுலாத் தலங்கள்
# விழுப்புரம் மாவட்டம்

**செஞ்சிக் கோட்டை**  
| - | விழுப்புரம் மாவட்டம்:அமைந்துள்ள இடம் |  |
| --- | --- | --- |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | விழுப்புரம் |  |
| **பகுதி** | வட மாவட்டம் |  |
| **ஆட்சியர்** | ஷே. ஷேக் அப்துல் ரகுமான்,
இ.ஆ.ப. |  |
| '''காவல்துறைக்
கண்காணிப்பாளர்''' | மரு. என். ஸ்ரீநாதா,
இ.கா.ப. |  |
| **நகராட்சிகள்** | 3 |  |
| **வருவாய் கோட்டங்கள்** | 2 |  |
| **வட்டங்கள்** | 9 |  |
| **பேரூராட்சிகள்** | 7 |  |
| **ஊராட்சி ஒன்றியங்கள்** | 13 |  |
| **ஊராட்சிகள்** | 688 |  |
| **வருவாய் கிராமங்கள்** | 928 |  |
| **சட்டமன்றத் தொகுதிகள்** | 7 |  |
| **மக்களவைத் தொகுதிகள்** | 1 |  |
| **பரப்பளவு** | 3715.33 ச.கி.மீ. |  |
| **மக்கள் தொகை** | 20,85,790 (2011) |  |
| '''அலுவல்
மொழி(கள்)''' | தமிழ் |  |
| **நேர வலயம்** | இ.சீ.நே.
(ஒசநே+5:30) |  |
| **அஞ்சல் குறியீடு** | 604 xxx, 605 6xx,
606 2xx |  |
| '''தொலைபேசிக்
குறியீடு''' | 04146, 04147, 04149, 04151, 04153 |  |
| **வாகனப் பதிவு** | TN-32, TN-16 |  |
| **பாலின விகிதம்** | 987 ♂/♀ |  |
| **கல்வியறிவு** | 71.88% |  |
| **இணையதளம்** | viluppuram | } |
**விழுப்புரம் மாவட்டம்** (*Villupuram district*) இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் விழுப்புரம் ஆகும். இம்மாவட்டம்திருச்சி–சென்னையைசாலையை இணைக்கும்தேசிய நெடுஞ்சாலை எண் 45-இன்நடுவே அமைந்துள்ளது. விழுப்புரத்தில் மிகப்பெரியதொடர்வண்டிச்சந்திப்பு உள்ளது. இது சென்னையில் இருந்து தென் மாவட்டங்களை இணைக்கும் வகையில் அமைந்துள்ளது. தமிழ்நாட்டின் இரண்டாவது மிகப்பெரிய பேருந்து நிலையம் (பரப்பளவில்) இங்கு அமைந்துள்ளது. விழுப்புரம் மாவட்டம் தொண்டை மண்டலத்தில் ஒரு பகுதியாக இருந்தது.
# விழுப்புரம் மாவட்டம்

## வரலாறு

யின் அகலப்பரப்புக் காட்சி]]
செப்டம்பர் 30, 1993-ஆம் ஆண்டு முந்தைய தென்னாற்காடு மாவட்டத்தில் இருந்து *விழுப்புரம் இராமசாமி படையாட்சியார் மாவட்டம்* என உருவாக்கப்பட்டு, பின்னர் விழுப்புரம் மாவட்டம் எனப் பெயர் மாற்றம் செய்யப்பட்டது. விழுப்புரம் மாவட்டம் முந்தைய தென் ஆற்காடு மாவட்டத்தில் ஒரு பகுதியாக இருந்தது. சங்ககாலத்தில் விழுப்புரம் , கடலூர் , கள்ளக்குறிச்சி , மற்றும் புதுச்சேரி மாநிலம் ஆகிய நாண்கு மாவட்டங்கள் சங்ககால தமிழகத்தில் தொண்டை மண்டலத்தில் ஒரு பகுதியாக இருந்தது.
# விழுப்புரம் மாவட்டம்

## எல்லைகள்

கிழக்கில் புதுச்சேரி மாநிலமும், தெற்கு/தென்மேற்கு/மேற்கில் கள்ளக்குறிச்சி மாவட்டமும், வடமேற்கே திருவண்ணாமலை மாவட்டமும், தென்கிழக்கில் கடலூர் மாவட்டமும், வடக்கில் செங்கல்பட்டு மாவட்டமும் இம்மாவட்டத்தின் எல்லைகளாக அமைந்துள்ளன.
# விழுப்புரம் மாவட்டம்

## புவியியல்

தென்பெண்ணை ஆறு ,மணிமுத்தாறு, கோமுகி ஆறு, கெடிலம் ஆறு, சங்கராபரணி ஆறு, செஞ்சி ஆறு ஆகியன இம்மாவட்டத்தில் பாயும் குறிப்பிடத்தக்க ஆறுகளாகும். இம்மாவட்டத்தில் கப்பியாம்புலியூர் ஏரி, கெங்கவரம் ஏரி, சாலமேடு ஏரி, மல்லிகைப்பட்டு ஏரி, கோமாலூர் ஏரி ஆகியவை குறிப்பிடத்தக்க ஏரிகளாகும்.
# விழுப்புரம் மாவட்டம்

## மக்கள் வகைப்பாடு

3,725.54 சதுர கி.மீ. பரப்பளவு கொண்ட இம்மாவட்டத்தின் 2011ம் ஆண்டின் மக்கள்தொகை கணக்கெடுப்பின்படி, மொத்த மக்கள்தொகை 3,458,873 ஆகும். அதில் ஆண்கள் 1,740,819 ஆகவும், பெண்கள் 1,718,054 ஆகவும் உள்ளனர். கடந்த பத்தாண்டுகளில், மக்கள்தொகை வளர்ச்சி விகிதம் 16.84% ஆக உயர்ந்துள்ளது. பாலின விகிதம், ஆயிரம் ஆண்களுக்கு, 987 பெண்கள் வீதம் உள்ளனர். குழந்தைகள் பாலின விகிதம், ஆயிரம் ஆண் குழந்தைகளுக்கு, 941 பெண் குழந்தைகள் வீதம் உள்ளனர். மக்கள்தொகை அடர்த்தி, ஒரு சதுர கிலோ மீட்டரில் 481 நபர்கள் வீதம் வாழ்கின்றனர். மாவட்ட சராசரி எழுத்தறிவு 71.88% ஆகவுள்ளது. ஆறு வயதிற்குட்பட்ட குழந்தைகள் 404,106 ஆகவுள்ளனர்.
# விழுப்புரம் மாவட்டம்

## மாவட்ட வருவாய் நிர்வாகம்

2019-இல் விழுப்புரம் மாவட்டத்தின் பகுதிகளைக் கொண்டு கள்ளக்குறிச்சி மாவட்டம் நிறுவப்பட்டப் பின்னர், விழுப்புரம் மாவட்டம், விழுப்புரம் மற்றும் திண்டிவனம் என இரண்டு வருவாய் கோட்டங்களும், 9 வருவாய் வட்டங்களும், 34 குறுவட்டங்களும், 932 வருவாய் கிரமங்களும் கொண்டுள்ளது.
# விழுப்புரம் மாவட்டம்

## மாவட்ட வருவாய் நிர்வாகம்

#### வருவாய் வட்டங்கள்

1. விழுப்புரம் வட்டம்
1. செஞ்சி வட்டம்
1. திண்டிவனம் வட்டம்
1. வானூர் வட்டம்
1. விக்கிரவாண்டி வட்டம்
1. மரக்காணம் வட்டம்
1. மேல்மலையனூர் வட்டம்
1. கண்டாச்சிபுரம் வட்டம்
1. திருவெண்ணெய்நல்லூர் வட்டம் (புதியது).
# விழுப்புரம் மாவட்டம்

## உள்ளாட்சி மற்றும் ஊராட்சி நிர்வாகம்

இம்மாவட்டம் 3 நகராட்சிகளும், 7 பேரூராட்சிகளும், மாவட்ட ஊரக வளர்ச்சி முகமையும், 13 ஊராட்சி ஒன்றியங்களும் கொண்டது.
# விழுப்புரம் மாவட்டம்

## உள்ளாட்சி மற்றும் ஊராட்சி நிர்வாகம்

### நகராட்சிகள்

- விழுப்புரம்
- திண்டிவனம்
- கோட்டக்குப்பம்
# விழுப்புரம் மாவட்டம்

## உள்ளாட்சி மற்றும் ஊராட்சி நிர்வாகம்

### பேரூராட்சிகள்

- அனந்தபுரம்
- அரகண்டநல்லூர்
- செஞ்சி
- மரக்காணம்
- திருவெண்ணெய்நல்லூர்
- வளவனூர்
- விக்கிரவாண்டி
# விழுப்புரம் மாவட்டம்

## உள்ளாட்சி மற்றும் ஊராட்சி நிர்வாகம்

### ஊராட்சி ஒன்றியங்கள்

- மேல்மலையனூர் ஊராட்சி ஒன்றியம்
- வல்லம் ஊராட்சி ஒன்றியம்
- செஞ்சி ஊராட்சி ஒன்றியம்
- வானூர் ஊராட்சி ஒன்றியம்
- மரக்காணம் ஊராட்சி ஒன்றியம்
- மயிலம் ஊராட்சி ஒன்றியம்
- ஒலக்கூர் ஊராட்சி ஒன்றியம்
- விக்கிரவாண்டி ஊராட்சி ஒன்றியம்
- கண்டமங்கலம் ஊராட்சி ஒன்றியம்
- கோலியனூர் ஊராட்சி ஒன்றியம்
- காணை ஊராட்சி ஒன்றியம்
- திருவெண்ணெய்நல்லூர் ஊராட்சி ஒன்றியம்
- முகையூர் ஊராட்சி ஒன்றியம்
# விழுப்புரம் மாவட்டம்

## அரசியல்

விழுப்புரம் மாவட்டம் விழுப்புரம், ஆரணி என 2 மக்களவைத் தொகுதிகளையும், 7 சட்டமன்றத் தொகுதிகளையும் கொண்டது.  
| ** மக்களவை உறுப்பினர்கள்** |  |  |  |
| --- | --- | --- | --- |
| 11 | விழுப்புரம் | திரு.சி.ரவிக்குமார் | (திமுக) |
| 70 | செஞ்சி | திரு.கே.எஸ்.மஸ்தான் | (திமுக) |
| 71 | மயிலம் | திரு.ச.சிவக்குமார் | (பாமக) |
| 72 | திண்டிவனம் | திரு.பொ.அர்ச்சுனன் | (அதிமுக) |
| 73 | வானூர் | திரு.சக்கரபாணி | (அதிமுக) |
| 74 | விழுப்புரம் | திரு.இரா.லட்சுமனன் | (திமுக) |
| 75 | விக்கிரவாண்டி | திரு.நா.புகழேந்தி | (திமுக) |
| 76 | திருக்கோவிலூர் | திரு.க.பொன்முடி | (திமுக) |
# விழுப்புரம் மாவட்டம்

## அரசியல்

### சட்டமன்றத் தொகுதிகள்

இம்மாவட்டத்தில் 7 சட்டமன்றத் தொகுதிகள் உள்ளன.
1. செஞ்சி (சட்டமன்றத் தொகுதி)
1. மயிலம் (சட்டமன்றத் தொகுதி)
1. திண்டிவனம் (சட்டமன்றத் தொகுதி)
1. வானூர் (சட்டமன்றத் தொகுதி)
1. விழுப்புரம் (சட்டமன்றத் தொகுதி)
1. விக்கிரவாண்டி (சட்டமன்றத் தொகுதி)
1. திருக்கோயிலூர் (சட்டமன்றத் தொகுதி)
# விழுப்புரம் மாவட்டம்

## அரசியல்

### விழுப்புரம் மக்களவைத் தொகுதி

விழுப்புரம் மக்களவைத் தொகுதியில் மறுசீரமைப்பு காரணமாக விழுப்புரம் மாவட்டத்திலுள்ள திண்டிவனம் (சட்டமன்றத் தொகுதி), வானூர் (சட்டமன்றத் தொகுதி), விழுப்புரம் (சட்டமன்றத் தொகுதி), விக்கிரவாண்டி (சட்டமன்றத் தொகுதி) என 4 சட்டமன்றத் தொகுதிகளும், கள்ளக்குறிச்சி மாவட்டத்தில் உள்ள திருக்கோயிலூர் (சட்டமன்றத் தொகுதி), உளுந்தூர்பேட்டை (சட்டமன்றத் தொகுதி) என 2 சட்டமன்றத் தொகுதிகளும் அடங்கும்.
# விழுப்புரம் மாவட்டம்

## அரசியல்

### ஆரணி மக்களவைத் தொகுதி

விழுப்புரம் மாவட்டத்திலிருக்கும் செஞ்சி (சட்டமன்றத் தொகுதி), மயிலம் (சட்டமன்றத் தொகுதி) என 2 சட்டமன்றத் தொகுதிகளும், திருவண்ணாமலை மாவட்டத்தில் இருக்கும் ஆரணி (சட்டமன்றத் தொகுதி), போளூர் (சட்டமன்றத் தொகுதி), செய்யார் (சட்டமன்றத் தொகுதி), வந்தவாசி (சட்டமன்றத் தொகுதி) ஆகிய 4 சட்டமன்றத் தொகுதிகளும் சேர்த்து ஆரணி மக்களவைத் தொகுதி அமைக்கப்பட்டிருக்கிறது.
# விழுப்புரம் மாவட்டம்

## நீர்வளம்

மாவட்டத்தின் சராசரி மழையளவு 1060 மி.மீ.. இதில் வடகிழக்கு பருவமழை மூலம் மட்டும் 638 மி.மீ (60%) மழை கிடைக்கப்பெற்றுள்ளது.  
இம்மாவட்டத்தின் முக்கிய நீர் ஆதாரமாக திறந்தவெளி கிணறுகள் மற்றும் ஆழ்துளைக் கிணறுகள் விளங்குகின்றன. நிகர நீர்பாசனப் பரப்பு சுமார் 2.43 இலட்சம் எக்டராக உள்ளது. இது மொத்த சாகுபடி பரப்பில் 33.6% மற்றும் நிகர சாகுபடி பரப்பில் 72% ஆகும். இம்மாவட்டத்தில் வீடூர், கோமுகி மற்றும் மணிமுத்தாறு அணைக்கட்டு மூலம் 18553 ஏக்கர் பரப்பிலும், சாத்தனூர் அணைக்கட்டு மூலம் 35000 ஏக்கர் பரப்பிலும் பாசனம் மேற்கொள்ளப்படுகின்றன.
# விழுப்புரம் மாவட்டம்

## நீர்வளம்

### ஆறுகள்

- கெடிலம் ஆறு
- கோமுகி ஆறு
- சங்கரபரணி ஆறு
- செஞ்சி ஆறு
- தென்பெண்ணை ஆறு
- மணிமுத்தா ஆறு
# விழுப்புரம் மாவட்டம்

## வேளாண்மை

விழுப்புரம் மாவட்டத்தில் 75% மக்கள் விவசாயத்தையும், அது சார்ந்த தொழில்களையே தங்கள் வாழ்வாதாரமாகக் கொண்டுள்ளதால், வேளாண்மையே, இந்த மாவட்ட பொருளாதாரத்தின் மிக முக்கியமான பிரிவாக விளங்குகிறது. இம் மாவட்டத்தில் உள்ள மொத்த பரப்பளவான 722203 எக்டரில் 337305 எக்டரை (45%) சாகுபடி பரப்பாகக் கொண்டுள்ளது. இதில் 137647 எக்டர் பரப்பளவில் ஒருமுறைக்கு மேல் பயிர் சாகுபடி மேற்கொள்ளப்படுகிறது. பயிர் சாகுபடி திறன் அதாவது மொத்த சாகுபடி பரப்பிற்கும் நிகர சாகுபடி பரப்பிற்கும் உள்ள விகிதம் 1.40 ஆகும். இது நமது மாநில சராசரி (1.25)ஐ விட அதிகமாகும்.விழுப்புரம் மாவட்டத்தில் சுமார் 5.68 இலட்சம் பண்ணை குடும்பங்கள் உள்ளன. 75% குறு விவசாயிகள், 16% சிறு விவசாயிகள் மற்றும் 9% பிற விவசாயிகள் முறையே 33, 25 மற்றும் 42% நிலப்பரப்பினை கொண்டுள்ளனர். பிற விவசாயிகளின் நிலப்பரப்பு மாநில அளவில் சுமார் 34% மட்டுமே உள்ளது.
# விழுப்புரம் மாவட்டம்

## வேளாண்மை

### பயிர்கள்

நெல் இம்மாவட்டத்தின் பிரதான பயிராக விளங்குகிறது. சொர்ணவாரி, சம்பா, நவரை ஆகிய மூன்று பருவங்களிலும் பயிரிடப்படுகிறது. மொத்த பயிர் சாகுபடி பரப்பில் 40% நெல் சாகுபடி செய்யப்படுகிறது. நெல்லுக்கு அடுத்தபடியாக பயறுவகை பயிர்கள் இம்மாவட்டத்தில் முக்கிய உணவுதானிய பயிராக விளங்குகிறது. அதில் உளுந்து 80% சாகுபடி செய்யப்படுகிறது. கரும்பு இம்மாவட்டத்தின் முக்கிய பணப்பயிராகும். இம்மாவட்டத்தில் உள்ள 7 கரும்பு ஆலைகளுக்கு முழுமையாகவும் மற்றும் பிற மாவட்டத்தில் உள்ள 5 சர்க்கரை ஆலைகளுக்கு பகுதி அளவிலும் கரும்பு வழங்கப்படுகிறது. எனவே விழுப்புரம் மாவட்டம் தமிழகத்தின் சர்க்கரை கிண்ணமாக விளங்குகிறது.  
மாநில உணவு தானிய உற்பத்தியில் விழுப்புரம் மாவட்டம் மிகவும் முக்கிய பங்கை வகிக்கிறது. 2013-14ஆம் ஆண்டு முதல் 2017-18 வரை தொடர்ந்து இம்மாவட்டம் மாநில அளவில் முதலிடத்தில் உள்ளது. ஒவ்வொரு ஆண்டும் மாநில உற்பத்தியில் இம்மாவட்டத்தின் பங்களிப்பு 10 சதவிகிதத்திற்கு மேல் உள்ளது.  
பயறுவகை பயிர் உற்பத்தியில் உற்பத்தி திறனில் மாநில அளவில் 850 கிலோ சராசரி மகசூல் பெற்று முதலிடத்தில் உள்ளது. 2013-14ம் ஆண்டு தேசிய அளவில் பயிர் அறுவடை பரிசோதனை மகசூல் அடிப்படையில் ஒரு எக்டருக்கு 1792 கிலோ விளைவித்து சாதனை செய்த திருமதி.விசாலாட்சி, க/பெ.வேலு, கொந்தமூர், வானூர் வட்டாரம் அவர்களுக்கு தேசிய விருதான கிரிஷி கர்மான் விருது மாண்புமிகு பாரத பிரதமர் அவர்களால் வழங்கப்பட்டுள்ளது. இம்மாவட்ட விவசாயிகள் மாறிவரும் தொழில்நுட்பங்களை ஏற்றுக்கொள்வதிலும் பயன்படுத்துவதிலும் முன்னோடியாக விளங்குவதால், வேளாண் உற்பத்தியில் விழுப்புரம் மாவட்டம் எப்போதுமே முன்னோடி மாவட்டங்களுள் ஒன்றாக விளங்குகிறது.  
விவசாய உற்பத்தியை உயர்த்த வேண்டி பல வளர்ச்சி திட்டங்களை செயல்படுத்தியும், அதன் தொடர்புடைய தொழில்நுட்பங்களை விவசாயிகளிடம் கொண்டு சேர்த்தும் அதிக வளர்ச்சி விகிதத்தை அடைவதற்கான சவாலை விவசாயத்துறை திறமையாக எதிர்கொள்கிறது. விவசாயிகளுக்கு நல்ல வருவாயும், விவசாய பொருட்களுக்கு மதிப்பு கூட்டுதல் மூலம் அவர்களுடைய பொருளாதார நிலைமையை மேம்படுத்த, ஏற்கனவே உள்ள பயிர் சுழற்சி மற்றும் பயிர் பரவலாக்கல் தொழில்நுட்பங்களுடன் கூடுதலாக தீவிரமான ஒருங்கிணைந்த வேளாண்மை (NMSA) , பயனற்ற நில மேலாண்மை திட்டம், நீடித்த வறட்சி நில வேளாண்மை, கூட்டுப்பண்ணையம், விரிவான நீர்வடி நிலப்பகுதி வளர்ச்சி செயல்பாடுகள், நுண்ணீர்பாசனம் மூலமாக நீர் மேலாண்மை, பசுமை உரங்கள், உயிர் உரங்கள் மூலம் மண் வளம் வளர்ச்சி, நீடித்த கரும்பு விவசாய வளர்ச்சி முன்னெடுப்புகள், இயற்கை உர வேளாண்மை, ஒருங்கிணைந்த சத்து மேலாண்மை மேற்கொள்ளல் (INM), ஒருங்கிணைந்த பூச்சி மேலாண்மை (IPM), போன்ற தொழில்நுட்பங்கள் பல்வேறு நிகழ்ச்சிகள் மூலம் அதிக முன்னுரிமை கொடுத்து செயல்படுத்தப்படுகின்றன.
# விருதுநகர் மாவட்டம்

**திருவில்லிபுத்தூர் ஆண்டாள் கோவில்**  
| - | விருதுநகர் மாவட்டம்:அமைந்துள்ள இடம் |  |
| --- | --- | --- |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | விருதுநகர் |  |
| **பகுதி** | தென் மாவட்டம் |  |
| **ஆட்சியர்** | திரு. வீ. ப. ஜெயசீலன்
, இ.ஆ.ப |  |
| '''காவல்துறைக்
கண்காணிப்பாளர்''' | - |  |
| மாநகராட்சிகள்
**நகராட்சிகள்** | 1
5 |  |
| **வருவாய் கோட்டங்கள்** | 3 |  |
| **வட்டங்கள்** | 10 |  |
| **பேரூராட்சிகள்** | 9 |  |
| **ஊராட்சி ஒன்றியங்கள்** | 11 |  |
| **ஊராட்சிகள்** | 450 |  |
| **வருவாய் கிராமங்கள்** | 600 |  |
| **சட்டமன்றத் தொகுதிகள்** | 7 |  |
| **மக்களவைத் தொகுதிகள்** | 1 |  |
| **பரப்பளவு** | 4241.0 ச.கி.மீ. |  |
| **மக்கள் தொகை** | 19,43,309 (2011) |  |
| '''அலுவல்
மொழி(கள்)''' | தமிழ் |  |
| **நேர வலயம்** | இசீநே
(ஒசநே+5:30) |  |
| **அஞ்சல் குறியீடு** | 626 xxx |  |
| '''தொலைபேசிக்
குறியீடு''' | 04562 |  |
| **வாகனப் பதிவு** | TN-67, TN-84, TN-95 |  |
| **பாலின விகிதம்** | 1007 ♂/♀ |  |
| **கல்வியறிவு** | 80.15% |  |
| **இணையதளம்** | virudhunagar | } |  
**விருதுநகர் மாவட்டம்** (*Virudhunagar district*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் விருதுநகர் ஆகும். இந்த மாவட்டம் 1985 மார்ச் 15-இல் உருவாக்கப்பட்டது.
# விருதுநகர் மாவட்டம்

## எல்லைகள்

விருதுநகர் மாவட்டம், முந்தைய இராமநாதபுரம் மாவட்டத்திலிருந்து பிரிக்கப்பட்டு அரசு ஆணை (பல்வகை) எண் 347 நாள் 08.03.1985 இல் புதிய மாவட்டமாக உருவானது. இம்மாவட்டம் தமிழ்நாட்டில் தென்பகுதியில் அமைந்துள்ளது. இம்மாவட்டத்தின் வடக்கில் மதுரை மற்றும் சிவகங்கை மாவட்டங்களும், தெற்கில் திருநெல்வேலி மற்றும் தூத்துக்குடி மாவட்டங்களும், கிழக்கில் இராமநாதபுரம் மாவட்டம் மேற்கில் கேரள மாநிலமும் மற்றும் வடமேற்கில் தேனி மாவட்டமும் எல்லைகளாக அமைந்துள்ளன. இதன் நிர்வாகத் தலைமையிடம் விருதுநகர் நகருக்குள் அமைந்துள்ளது. இம்மாவட்டம் மூன்று வருவாய்க் கோட்டங்களையும், பத்து வட்டங்களையும், முப்பத்தொன்பது குறுவட்டங்(ஃபிர்க்கா)களையும் அறுநூறு வருவாய் கிராமங்களையும் கொண்டு உள்ளது.
# விருதுநகர் மாவட்டம்

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி விருதுநகர் மாவட்டத்தில் 19,42,288 பேர் வசிக்கின்றார்கள். இவர்களில் 9,67,709 பேர் ஆண்கள், 9,74,579 பேர் பெண்கள் ஆவர். விருதுநகர் மாவட்ட மக்கள்தொகையின் பாலின விகிதம் 1007. அதாவது 1000 ஆண்களுக்கு 1007 பெண்கள் இருக்கிறார்கள். விருதுநகர் மாவட்ட மக்களின் சராசரி கல்வியறிவு 80.15% ஆகும், இதில் ஆண்களின் கல்வியறிவு 87.71%, பெண்களின் கல்வியறிவு 72.69% ஆகும். இது தமிழக சராசரி கல்வியறிவான 80.09% விட சற்று கூடியதே. விருதுநகர் மாவட்ட மக்கள் தொகையில் 1,97,134 (10.15%) பேர் ஆறு வயதுக்குட்பட்டோர் ஆவார்கள்.
# விருதுநகர் மாவட்டம்

## நிருவாகம்

### மாவட்டவருவாய் நிர்வாகம்

விருதுநகர் மாவட்டம் அருப்புக்கோட்டை, சிவகாசி, சாத்தூர் என மூன்று வருவாய் கோட்டங்களும், 10 வருவாய் வட்டங்களும், 39 உள்வட்டங்களும், 600 வருவாய் கிராமங்களும் கொண்டது.
# விருதுநகர் மாவட்டம்

## நிருவாகம்

### மாவட்டவருவாய் நிர்வாகம்

#### வருவாய் வட்டங்கள்

இம்மாவட்டம் 10 வருவாய் வட்டங்களாக பிரிக்கப்பட்டுள்ளது. அவை பின்வருமாறு:
1. அருப்புக்கோட்டை வட்டம்
1. காரியாப்பட்டி வட்டம்
1. இராஜபாளையம் வட்டம்
1. சாத்தூர் வட்டம்
1. சிவகாசி வட்டம்
1. ஸ்ரீவில்லிப்புத்தூர் வட்டம்
1. திருச்சுழி வட்டம்
1. விருதுநகர் வட்டம்
1. வெம்பக்கோட்டை வட்டம்
1. வத்திராயிருப்பு வட்டம்
# விருதுநகர் மாவட்டம்

## நிருவாகம்

### மாவட்டவருவாய் நிர்வாகம்

#### சிவகாசி மாநகராட்சி ,

- , அருப்புக்கோட்டை, இராஜபாளையம், சாத்தூர், திருவில்லிப்புத்தூர், விருதுநகர் என 5 நகராட்சிகள், 9 பேரூராட்சிகள், 11 ஊராட்சி ஒன்றியங்கள், 450 கிராம ஊராட்சிகள் கொண்டது.
# விருதுநகர் மாவட்டம்

## அரசியல்

### சட்டமன்றத் தொகுதிகள்

விருதுநகர் மாவட்டம் இராஜபாளையம், திருவில்லிபுத்தூர், சாத்தூர், சிவகாசி, விருதுநகர், அருப்புக்கோட்டை மற்றும் திருச்சுழி என 7 சட்டமன்றத் தொகுதிகளைக் கொண்டது.
# விருதுநகர் மாவட்டம்

## அரசியல்

### விருதுநகர் மாவட்ட சட்டமன்ற உறுப்பினர்கள்

| தொகுதி | சட்டமன்ற உறுப்பினர் | கட்சி | சின்னம் | பெற்ற வாக்குகள் | பதிவான வாக்குகள் | % |
| --- | --- | --- | --- | --- | --- | --- |
| இராஜபாளையம் | சௌ. தங்க பாண்டியன் | திராவிட முன்னேற்றக் கழகம் | உதயசூரியன் |  |  |  |
| திருவில்லிபுத்தூர் | திரு. மான்ராஜ் | அனைத்திந்திய அண்ணா திராவிட முன்னேற்றக்கழகம்]] | 73,485 | 153739 | 48 |  |
| சாத்தூர் | ரகுராமன் | மறுமலர்ச்சி திராவிட முன்னேற்றக் கழகம் | உதயசூரியன் | 88,918 | 1,52,115 | 58 |
| சிவகாசி | அசோகன் | இந்திய தேசிய காங்கிரசு | 87,333 | 1,47,647 | 65 |  |
| விருதுநகர் | ஏ.ஆர்.ஆர்.சீனிவாசன் | திமுக | 70,441 | 1,34,546 | 52 |  |
| அருப்புக்கோட்டை | கே.கே.எஸ்.எஸ்.இராமச்சந்திரன் | திமுக | 76,546 | 1,49,640 | 51 |  |
| திருச்சுழி | தங்கம் தென்னரசு | திமுக | 81,613 | 1,48,867 | 55 | } |
# விருதுநகர் மாவட்டம்

## அரசியல்

### விருதுநகர் மாவட்ட மக்களவை உறுப்பினர்கள்

| சட்டமன்றத் தொகுதி | மக்களவைத் தொகுதி | மக்களவை உறுப்பினர் | கட்சி | சின்னம் |  |
| --- | --- | --- | --- | --- | --- |
| இராஜபாளையம் , திருவில்லிபுத்தூர் | தென்காசி மக்களவைத் தொகுதி | ராணி ஶ்ரீ குமார் | திமுக | உதயசூரியன் |  |
| சாத்தூர் , சிவகாசி , விருதுநகர் மற்றும் அருப்புக்கோட்டை | விருதுநகர் மக்களவைத் தொகுதி | மாணிக்கம் தாகூர் | காங்கிரஸ் | கை சின்னம் |  |
| திருச்சுழி | இராமநாதபுரம் மக்களவைத் தொகுதி | நவாஸ் கனி | இந்தியன் யூனியன் முஸ்லிம் லீக் | ஏணி | } |
# விருதுநகர் மாவட்டம்

## சுற்றுலா

திருச்சுழி திருமேனிநாதர் கோயில் என்ற தேவார பாடல் பெற்ற சிவாலயம் விருதுநகர் மாவட்டத்தில் அமைந்துள்ளது.  
**பெருந்தலைவர் காமராசர் இல்லம்**  
தமிழ் நாட்டின் முன்னாள் முதல்வர் கல்விக்கண் திறந்த கர்மவீரர் பெருந்தலைவர் **காமராசர்** பிறந்த வீடு விருதுநகர் நகரின் மையப்பகுதியில் அமைந்துள்ளது.
# விருதுநகர் மாவட்டம்

## சுற்றுலா

### சஞ்சீவி மலை

இராஜபாளையத்திலிருந்து சத்திரப்பட்டி செல்லும் வழியில் சஞ்சீவி மலை உள்ளது. இங்குள்ள அமைதியும் எழிலும் சுற்றுலாப் பயணிகளை ஈர்க்கிறது. இராமாயணத்தில் இலங்கைப் போரின் போது மயங்கி விழுந்த இலக்குமணனைக் காப்பாற்ற அனுமன் இம்மலையைக் கொண்டு வந்ததாகவும் பின்னர் இங்கு வீசியெறிந்ததாகவும் உள்ளூர்க் கதைகள் கூறுகின்றன. ஆகவே இங்கு உயிர்காக்கும் மூலிகைகள் உள்ளதாகக் கூறப்படுகிறது.
# விருதுநகர் மாவட்டம்

## சுற்றுலா

### ஸ்ரீவில்லிப்புத்தூர்

தமிழக அரசின் இலச்சினையில் இடம் பெற்றிருக்கும் 12 நிலை கோபுரம் இவ்வூரின் அடையாளமாக விளங்குகிறது. இந்தக் கோபுரம் 192 அடி உயரமுடையது. பெரியாழ்வார் மற்றும் ஆண்டாள் வழிபட்ட கோவில் ஆகும். ஆடிப்பூரம் திருவிழாவின்போது ஓடும் தேர் புகழ் பெற்றது. ஸ்ரீவில்லிப்புதூரின் பால்கோவாவும் பிரசித்தமானது.ஶ்ரீவில்லிபுத்தூர் பகுதியில் உள்ள மேற்கு தொடர்ச்சி மலைகள் மற்றும் மேகமலை மேற்கு தொடர்ச்சி மலை பகுதிகளை இனைத்து ஶ்ரீவில்லிபுத்தூர் மேகமலை புலிகள் சராணாலயமாக மத்திய அரசு அறிவித்துள்ளது
# விருதுநகர் மாவட்டம்

## சுற்றுலா

### செண்பகத்தோப்பு மரஅணில் வனவிலங்கு உய்விடம்

ஸ்ரீவில்லிப்புத்தூரை அடுத்துள்ள மலைத்தொடரில் பல அரிய தாவரங்களும் உயிரினங்களும் உள்ளன. 480 ச.கி.மீ பரப்பில் 1989ஆம் ஆண்டு செண்பகத்தோப்பு என்றவிடத்தில் 'மரஅணில் வனவிலங்கு உய்விடம்' ஒன்று அறிவிக்கப்பட்டுள்ளது. இது தென்மேற்கில் பெரியார் புலிச் சரணாலயத்தினைத் தொடர்ந்தும் வடமேற்கில் மேகமலை காடுகளை அடுத்தும் அமைந்துள்ளது. இந்த உய்விடத்தில் அருகிவரும் மர அணில்களின் (arboreal - Grizzled Giant Squirrel -*Ratufa macrora*) வாழ்விடமாக உள்ளது. பழுப்பு நிற அணில்கள் ஓர் சிறு பூனையின் அளவில் 1 முதல் 1.8 கிலோவரை எடையுள்ளன. 735மிமீ வரை நீளமுள்ளன. மரக்கிளைகள் சந்திக்கும் பிரிவுகளில் கூடு கட்டுகின்றன. இதனால் ஆபத்து நேரங்களில் ஓர் கிளையிலிருந்து மற்றொன்றிற்குத் தாவிச் செல்வது எளிதாகிறது. இதனைப் பறக்கும் அணில் என்றும் கூறுவர்.
# விருதுநகர் மாவட்டம்

## சுற்றுலா

### தேவதானம்

இராஜபாளையத்திலிருந்து 15 கி.மீ தொலைவில் தென்காசி செல்லும் வழியில் அமைந்துள்ளது, இங்கு சாஸ்தாகோவிலும் ஆறும், அணைக்கட்டும் அமைந்துள்ளது,
# விருதுநகர் மாவட்டம்

## வேளாண்மை

கீழ் உள்ள தரவுகள் அனைத்தும் தமிழக அரசின் தளத்தில் இருந்து உருவாக்கியவை ஆகும். இவை வருடாவருடம் மாறக்கூடிய சூழ்நிலை உள்ளதால், புதிய செய்திகளைக் காண அத்தளங்களுக்குச் செல்லவும்.
# விருதுநகர் மாவட்டம்

## வேளாண்மை

### நீா் மேலாண்மை

நுண்ணீா் பாசனம் என்பது ஒரு மேம்பட்ட நீா் பாதுகாப்பு மற்றும் மேலாண்மை தொழில்நுட்பமாகும். இந்த நீா் பயன்பாட்டு திறனை 40 – 60சதவீதம் வரை அதிகரிக்கிறது. பயிர் உற்பத்தியும், உற்பத்தி திறனும் அதிகரிப்பதற்கு நீா்பாசனம் ஒரு முக்கியக் காரணியாகும். நுண்ணீா் பாசனத் திட்டம் நீா் பயன்பாட்டில் பொருளாதார வழியாகவும் திறனாகவும் செயல்படுகிறது. நீரின் பயன்பாட்டுத் திறனை தவிர, உரங்களின் பயன்பாட்டு செயல்திறன் நேரடியாக வோ்ப்பகுதிகளில் நுண்ணீா்பாசன நீா் மூலம் உரங்களை பயன்படுத்துவதன் மூலம் உறுதிபடுத்தப்படுகிறது. இந்த நுண்ணீா் பாசனத்தின் மூலம் களைகளின் வளா்ச்சியும், மற்றும் வேலையாட்களின் தேவையும் குறைகிறது. நுண்ணீா் பாசனத்தின் மூலம் விவசாயத்தின் உற்பத்தியை இரட்டிப்பாக்குவதுடன் விவசாயியின் வருமானம் மூன்று மடங்காக அதிகரிக்கின்றது. தமிழ்நாட்டில் நுண்ணீா் பாசனத்திற்கு அரசாங்கம் பெரும் உந்துதலையும் வழங்கியதுடன், சிறு மற்றும் குறு விவசாயிகளுக்கு 100 சதவீதம் மானியமும் மற்ற விவசாயிகளுக்கு 75 சதவீத மானியமும் வழங்குகிறது. இந்த திட்டம் 50 : 50 என்ற விகிதத்தில் சிறு மற்றும் குறு விவசாயிகளுக்கும், 50 : 25 என்ற விகிதத்தில் மற்ற விவசாயிகளுக்கும் நடுவன் அரசுக்கும், மாநிலத்திற்கும் இடையே பகிர்வு மாதிரியாக செயல்படுத்தப் படுகிறது.
# விருதுநகர் மாவட்டம்

## வேளாண்மை

### உற்பத்தி

விருதுநகா் மாவட்டத்தில் பயிரிடப்படும் முக்கியமான தோட்டக்கலைப் பயிர்கள் மா, கொய்யா, வாழை, நெல்லி, தக்காளி, கத்தரி, வெண்டை, வெங்காயம், கொத்தமல்லி, மிளகாய், மல்லிகை, அரளி, சம்பங்கி ஆகியவைகள் ஆகும். விருதுநகா் மாவட்டத்தில் மொத்த சாகுபடி பரப்பில் 13590 எக்டேர் பரப்பில் பல்வேறான தோட்டக்கலை பயிர்கள் பயிரிடப்படுகின்றன. தோட்டக்கலை பயிர்களின் பரப்பை அதிகரித்து உற்பத்தியை இருமடங்காகவும் விவசாயிகளின் வருவாயை மூன்று மடங்காகவும் அதிகரிப்பதே இத்துறையின் முதன்மை நோக்கம் ஆகும். மரபு ரீதியான பயிர்வகைகள் பயிரிடுதல், தோட்டக்கலை உயா் தொழில்நுட்பங்களை பயன்படுத்துதல், உழவியல் தொழில் நுட்பங்களை மேம்படுத்துதல் மற்றும் அறுவடை பின்செய் நோத்தி போன்றவைகளை தோட்டக்கலை துறை ஊக்கப்படுத்துகிறது. தோட்டக்கலை துறையின் தொழில்நுட்ப உத்திகளான தோட்டக்கலை பயிர்களை விரிவுபடுத்துதல், உயா்ரக விதைகள் சாகுபடி, உயா் அடா்த்தி நடவு, உயா் மதிப்பு தோட்டக்கலைப் பயிர்களை பசுமைகுடில் வளா்ப்பதில் ஊக்குவித்தல், நுண்ணீா் பாசனத்தின் பயன்பாடு, உற்பத்தி அதிகரிப்பதற்காக தேனீ வளா்ப்பதுடன் ஒருங்கிணைந்த ஊட்டச்சத்து மேலாண்மை, பூச்சி மற்றும் நோய் மேலாண்மை, பண்ணை இயந்திரமாயமாக்கல் மற்றும் மேம்படுத்தப்பட்ட இடுகை அறுவடை மேலாண்மை தோட்டக்கலை மூலம் செயல்படுத்தப்பட்டு வருகிறது. கலப்பின காய்கறி நாற்றுகள் மாநில தோட்டக்கலை பண்ணையில் வளா்க்கப்பட்டு விவசாயிகளுக்கு பயிர்சாகுபடி பரப்பு மற்றும் உற்பத்தி அதிகரிக்க மானிய விலையில் அனைத்து வேளாண் மக்களுக்கும் தரப்படுகிறது.
# விருதுநகர் மாவட்டம்

## வேளாண்மை

### கூட்டுத் திட்டங்கள்

தேசிய வேளாண்மை வளா்ச்சி திட்டம் என்பது நடுவன், மாநில அரசின் பங்கீட்டுத் திட்டமாகும். மத்திய மாநில அரசின் மூலம் 60 : 40 என்ற வகையில் பங்கீடு செய்யப்பட்டுள்ளது. தோட்டக்கலை பயிர்களை புத்தூட்டம் செய்யும் பொருட்டு முக்கனி வளா்ச்சித் திட்டம், பாரம்பரிய காய்கறிகளை பராமரித்தல், பழங்கள், காய்கறிகள், வாசனைப் பயிர்கள், பூக்கள் போன்ற பயிர்களில் பரப்பு விரிவாக்கத் திட்டம், வெங்காயம் பயிர் உற்பத்தி திட்டம், பாதுகாக்கப்பட்ட சூழலில் பயிர்களை வளா்த்தலின் கீழ் பசுமைக்குடில், நிழல்வலைக் குடில் அமைத்தல் முதலான உபதிட்டங்களில் தோட்டக்கலை பயிர்களை அறிமுகம் செய்யும் பொருட்டு வீட்டுக் காய்கறித் திட்டம் அமைத்தல், மூலிகைப் பயிர்கள் உற்பத்தி திட்டம் மற்றும் அறுவடை பின்செய் நோ்த்தி தொழில்நுட்பத்தின் கீழ் காய்கறி கூடைகள் வழங்குதல் முதலான திட்டங்களும் இத்திட்டத்தின் கீழ் செயல்படுத்தப்பட்டு வருகிறது.  
மானாவாரி பகுதி மேம்பாட்டு திட்டம் என்பது வேளாண் விளைபொருட்களை மேம்படுத்துதல், பண்ணை வளா்ப்பு போன்ற பல்வேறு கூட்டு நடவடிக்கைகளுடன் கலப்பு பயிரிடுதல், இடைபயிர் பயிரிடுதல் ஆகியவற்றை ஒருங்கிணைத்து ஒருங்கிணைந்த வேளாண்மை அமைப்பு மூலம் பண்ணை வருவாயை அதிகப்படுத்துதல் இத்திட்டத்தின் நோக்கமாகும். மானாவாரி பகுதி மேம்பாட்டுத் திட்டமானது மத்திய மற்றும் மாநிலங்களுக்கிடையே 60 : 40 பகிர்வு மாதிரியுடன் கூடிய நிலையான தேசிய வேளாண்மை செயல் திட்டத்தின் கீழ் நடைமுறைப் படுத்தப்படுகிறது.
# துங்கா ஆறு

**துங்கா ஆறு** தென்னிந்தியாவின் கர்நாடக மாநிலத்தில் உள்ள ஓர் ஆறு ஆகும். இவ்வாறு மேற்குத் தொடர்ச்சி மலையில் கங்கா மூலா என்னுமிடத்தில் உள்ள வராக பர்வதம் என்னும் மலையில் துவங்குகிறது. இதன் நீளம் 147 கிலோமீட்டர்கள் ஆகும். கர்நாடகத்தின் சிமோகா, சிக்மகளூர் மாவட்டங்களின் வழியாகப் பாய்ந்து செல்லும் இவ்வாறு சிமோகா நகரத்தில் உள்ள கூட்லி என்னுமிடத்தில் பத்ரா ஆற்றுடன் கலக்கிறது. இவ்விடத்தில் இருந்து இது துங்கபத்ரா ஆறு என்று அழைக்கப் படுகிறது. பின் துங்கபத்ரா ஆறானது கிழக்கு நோக்கி ஓடி ஆந்திர மாநிலத்தில் கிருஷ்ணா ஆற்றுடன் இணைகிறது.  
துங்கா ஆற்றின் மீது கஜனூர் என்ற இடத்திலும் துங்கபத்ராவின் மீது ஹோஸ்பேட் என்ற இடத்திலும் அணைகள் கட்டப் பட்டுள்ளன.
# துங்கா ஆறு

## ஆன்மீக மையங்கள்

துங்கா ஆற்றின் மீது சிருங்கேரியில் பல கோவில்கள் உள்ளன. சாரதா கோவிலும் வித்யாசங்கரர் கோவிலும் இவற்றில் குறிப்பிடத் தகுந்தவை.
# நாகலிங்கம் எதிர்வீரசிங்கம்

**நாகலிங்கம் எதிர்வீரசிங்கம்** (*Nagalingam Ethirveerasingam*, 24 ஆகத்து 1934 – 18 ஏப்ரல் 2024) இலங்கைத் தமிழ்க் கல்வியாளரும், விளையாட்டு வீரரும், சமூக செயற்பாட்டாளரும் ஆவார். 1952, 1956 ஆகிய ஆண்டுகளில் ஒலிம்பிக் போட்டிகளிலும் மூன்று ஆசியப் போட்டிகளிலும்
# நாகலிங்கம் எதிர்வீரசிங்கம்

## வாழ்க்கைக் குறிப்பு

எதிர்வீரசிங்கம் யாழ்ப்பாண மாவட்டம், பெரியவிளான் என்ற ஊரில் பிறந்தவர். முதலில் யாழ்ப்பாணம் மத்திய கல்லூரியிலும், பின்னர் கொழும்பு சாந்த ஜோசப் கல்லூரியிலும் பயின்ற இவர் கல்லூரி மாணவனாக இருந்தபோதே அகில இலங்கை சாதனையை முறியடித்தார். இவரது உடன்பிறந்தவர்களான என். ராஜசிங்கம், என். பரராஜசிங்கம், என். செகராஜசிங்கம் ஆகியோரும் கல்லூரிக்காலத்தில் பரவலாக அறிந்த விளையாட்டு வீரர்களாக இருந்தவர்கள்.  
இலங்கை, சியேரா லியோனி, பப்புவா நியூ கினி, நைஜீரியா ஆகிய நாடுகளில் பல்கலைக்கழக விரிவுரையாளராகப் பணியாற்றிய இவர் யுனெஸ்கோவிலும் ஐந்து ஆண்டுகள் பணியாற்றினார். அதன் பிறகு, அமெரிக்காவில் வசித்து வந்தார்.
# நாகலிங்கம் எதிர்வீரசிங்கம்

## தன்னார்வப் பணிகள்

எதிர்வீரசிங்கம் 1994 முதல் இலங்கையின் வடக்கு கிழக்கில் பல தன்னார்வப் பணிகளை மேற்கொண்டு வந்தார். 1998-99 காலப்பகுதியில் வடகிழக்கு மாகாண சபையிலும், பின்னர் 2010 இல் வட மாகாணசபையிலும் ஆலோசகராகப் பணியாற்றி, பல விளையாட்டுப் பயிற்சி வகுப்புக்களை நடத்தினார். 2012 இல் SERVE eLearning Institute ஐ யாழப்பாணத்தில் தொடங்கி 2017 வரை நடத்தி வந்தார்.
# நாகலிங்கம் எதிர்வீரசிங்கம்

## இறப்பு

நாகலிங்கம் எதிர்வீரசிங்கம் 2024 ஏப்பிரல் 18 அன்று இரவு லாஸ் ஏஞ்சலசில் தனது 89-ஆவது அகவையில் காலமானார்.
# ஒலியன்

ஒரு மொழியின் அடித்தளம் **ஒலியன்** ஆகும். மனிதர்கள் பேசும் மொழியில் ஒலியன் என்பது, கோட்பாட்டு அடிப்படையில் குறிப்பிட்ட ஓர் ஒலியைக் குறிக்கும் ஒன்றாகும். சொற்களும், உருபன்களும் ஒன்றிலிருந்து ஒன்று வேறுபடுவதற்குக் காரணமாயிருப்பன ஒலியன்களே ஆகும். ஒரு சொல்லிலுள்ள ஓர் ஒலியனை இன்னொரு ஒலியனாக மாற்றினால் அச்சொல்லின் பொருள் மாறிவிடும் அல்லது, அது பொருளற்ற ஒன்றாகிவிடும்.  
ஒரு மொழியில் வழங்கும் அடிப்படை ஒலிகளை ஒலியன் என்கிறோம். பல்வேறு நுட்பங்களைக்கொண்ட பேச்சு மொழியில் ஒலி வேறுபாடுகளுக்கு இடையில் மாறாகவும், அடிப்படையானதுமான ஒலியை ஒலியன் என்கின்றனர். இவ்வொலியன் என்பது பேச்சொலியின் சிறு பகுதியாக அமைகிறது. அதே நேரத்தில் பொருள் மாற்றம் செய்யக்கூடிய தனி ஒலியாகவும் விளங்குவதை ஒலியன் என்கிறோம்.  
புளுமின் என்னும் அறிஞர் மொழிக்கான பொருள் தொடர்பு ஏற்படுத்தும் தகுதிப்பாடு உடைய மிகச்சிறிய கூறு ஒலியன் என்கிறார்.
# ஒலியன்

## ஒலியன்களைக் கண்டறியும் விதம்

ஒலியன்களைத் தொகுக்க மொழியியலாளர்கள் ஐந்து கொள்கைகளை வரையறுக்கின்றனர்.  
1. வேற்று நிலைக் கொள்கை
1. துணை நிலைக் கொள்கை
1. உறழ்ச்சி (அ) ஊசலாட்டம்
1. அழகமைப்புக்கொள்கை
1. சிக்கனக் கொள்கை
# ஒலியன்

## ஒலியன்களைக் கண்டறியும் விதம்

### வேற்று நிலைக்கொள்கை :

(வீ) கடம்,
உடம்,
மடம், படம்,
இவை நான்கும் வெவ்வேறு பொருள் தரும் சொற்கள். முற்றிலும் ‘டம்’ என்ற ஒலி அமைப்பு உள்ளது. இவற்றின் இடையே உள்ள முதலொலி க, உ, ம, ப, வேறுபட்டு பொருள் மாற்றம் செய்கிறது. இவ்வாறு பொருள் மாற்றம் பெறத்துணைபுரியும் ஒலிகளை குறையொலி என்பர். வேறுபட்ட நிலையால் பொருள் வேறுபடும் நிலையை, வேற்று நிலைக்கொள்கை என்பர்.
# ஒலியன்

## ஒலியன்களைக் கண்டறியும் விதம்

### துணை நிலைக் கொள்கை

இது வேற்று நிலைக் கொள்கையிலிருந்து வேறுபட்டது. கடல், தங்கம், அகம், இச்சொற்களில் ஒரே ககர ஒலி இல்லாமல் மூன்று ககர ஒலிகளை ரி. நி. பி காணமுடிகிறது. மொழி முதலில் ரி ஒலி வடிவமும் மெல்லினத்தை அடுத்து நி என்ற ஒலி வடிவமும், இரண்டு உயிர் ஒலிக்கிடையில் ‘பி’ என்ற ஒலி வடிவத்தையும் காண்கிறோம் இவைகளும் ஒன்று ஒலியனகவும் மற்றவை மாற்று ஒலியாகவும் இருக்கின்றன.
# ஒலியன்

## ஒலியன்களைக் கண்டறியும் விதம்

### உறழ்ச்சி (அ) ஊசலாட்டம்

சிலச்சொற்கள் பொருள் மாறுபாடு தோற்றுவிக்காமல் அதே நேரத்தில் குறை ஒலி இணைகளாக அமைவதை காண்கிறோம். இவ்வியல்பை உறழ்ச்சி அல்லது ஊசலாட்டம் என்கிறோம். எ.கா.பழம் - பளம் இரண்டும் குறைஒலி இணையாகஅமைந்திருக்கின்றன ழ ள வெவ்வேறு ஒலிகளாக இருந்தாலும் பொருள் வேறுபடு தரவில்லை. இவ்வாறு உறழ்ந்து வருவதனை உறழ்ச்சி அல்லது ஊசலாட்டம் எனலாம்.
# ஒலியன்

## ஒலியன்களைக் கண்டறியும் விதம்

### அழகமைப்பு கொள்கை

க, ச, ட, த, ப, ற - வல்லினம் ங, ஞ, ந, ம, ன - மெல்லினம் ஏதோ ஒன்று குறைவதாக உள்ளது அந்த குறைவு ‘ண’ வாகும் மெல்லின எழுத்தில் ‘ண’ இருந்தால் தான் அது அழகமைப்பு கொள்கையாக அமையும் மன்-நிலைபெற்றுஇருத்தல்.
# ஒலியன்

## ஒலியன்களைக் கண்டறியும் விதம்

### சிக்கனக்கொள்கை

ஒரு மொழியில் ஒரு வகையில் ஒலியன்களை தொகுக்கின்றபோது ஒரு எண்ணிக்கையும் மற்றொரு வகையில் தொகுக்கின்றபோது அதைவிடக் குறைவாக வருகின்றது. இவ்வாறு குறைவாக வருகின்றதையே எடுத்துக்கொண்டால் அதுவே சிக்கனக் கொள்கை என்கிறோம்.